50 000 inimest tuli kokku ja koristas ühe päevaga puhtaks kõik Eestimaa metsad, tuues sealt välja 10 000 tonni prügi! Kõik inimesed arvestasid teineteisega, paljud inimesed veetsid veel õhtutundidel ja pimedas aega prügikotte konteineritesse loopides, mitmed tuhanded inimesed toetasid ja aitasid teineteist! Toetasid ja aitasid loodust! Sajad ja sajad inimesed unustasid ära,  mida ütleb nende pangaarve ja sõitsid oma autoga sadu kilomeetreid (veel ka nädalaid pärast koristuspäeva), et prügi Eestimaa metsadest välja viia. Tuhanded ja tuhanded inimesed tegid ühel päeval midagi lihtsalt tingimusteta! Tulid välja ja tegid midagi kõigi teiste heaks!